Knut Kirkhorn

Knut Rasmussen Kirkhorn (født 1830 i Hornindal i Nordfjord, død 1885) var en norsk bonde og politiker (V). Stortingsrepresentant 1877–1885. Han var Hornindals første ordfører.

Knut Kirkhorn bodde hele livet på sin gård i Hornindal, hvor han tidlig fikk stillingen som kirkesanger. Samtidig var han huslærer hos presten Nils Nilssøn Dahl, og ble dermed lærer for den senere høyesterettsadvokat Walter Scott Dahl. I 1867, da Hornindal ble utskilt som eget herred fra Eid, ble Kirkhorn dets første ordfører.Kommunehistoria i Hornindal. Sogn og Fjordane fylkesleksikon. I 1875 møtte han første gang som vararepresentant fra Nordre Bergenhus amt på Stortinget, og satt der også gjennom hele neste periode. 1880–85 møtte han som amtets 4. representant, hele tiden som medlem av Kirkekomiteen. 1883–84 var han medlem av riksretten.

 Referanser 

 Kilder 
 Verdens Gang nr. 31, 14. mars 1885. 

 Eksterne lenker 


Kategori:Stortingsrepresentanter fra Venstre
Kategori:Stortingsrepresentanter for Sogn og Fjordane
Kategori:Stortingsrepresentanter 1883–1885
Kategori:Stortingsrepresentanter 1880–1882
Kategori:Stortingsrepresentanter 1877–1879
Kategori:Ordførere i Hornindal
Kategori:Personer fra Hornindal kommune